ტერიმაევარუა III
ტერიმაევარუა III პომარე (დ. 28 მაისი, 1871 — გ. 19 ნოემბერი, 1932) — საფრანგეთის პოლინეზიის კუნძულ ბორა-ბორას უკანასკნელი დედოფალი 1873–1895 წლებში. ტაიტის მეფე ტამატოა V-ის მეორე ქალიშვილი ბორა-ბორას დედოფლის, მამიდამის ტეარი-მაევა-რუა I პომარეს გარდაცვალების შემდეგ, კუნძულის დედოფალი გახდა. 1884 წელს გათხოვდა საკუთარ ბიძაშვილზე, პრინც ჰინოი პომარეზე, რომელსაც 1887 წელს გაეყარა. ტერიმაევარუას საკუთარი შვილი არ ჰყავდა, ზრდიდა ორ გერ ქალიშვილს. 1888 წლის 19 მარტს ბორა-ბორას ანექსია საფრანგეთმა მოახდინა, თუმცა შეუნარჩუნა ადგილობრივი სამეფო მმართველობა; 1895 წლის 21 სექტემბერს ფრანგებმა დედოფალს გადადგომა აიძულეს. გარდაცვალებამდე, ტერიმაევარუა ბორა-ბორას სამეფო ოჯახის ხელმძღვანელის სტატუსს ინარჩუნებდა.